**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за животна средина и просторно планирање (во понатамошниот текст: МЖСПП) |
| Назив на предлогот на закон: | Предлог на Закон за инспекција во животната средина |
| Одговорно лице и контакт информации: | Фирус Мемед, Државен инспекторат за животна средина |
| Вид на Извештај | √ Нацрт  Предлог |
| Обврската за подготовка на предлогот на закон произлегува од: | Годишната програма за работа на Владата на Република  Македонија  √ НПАА  Заклучок на Владата на Република Македонија  Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | Препорака на Европскиот Парламент и на Советот од 4 април 2001 за обезбедување минимални критериуми за инспекција во животната средина во Земјите членки – член 23  Директива за индустриски емисии 2010/75/EU |
| Дали нацрт извештајот содржи информации согласно прописите кои се однесуваат на класифицираните информации | Да  √ Не |
| Датум на објавување на нацрт Извештајот на ЕНЕР: | 30 Јануари 2016 година |
| Датум на доставување на нацрт Извештајот до Министерството за информатичко општество и администрација: | 15.02.2016 година |
| Датум на добивање на мислењето од Министерството за информатичко општество и администрација: | \_\_.\_\_.2016 година |
| Рок за доставување на предлогот на закон до Генералниот секретаријат | 29.02.2016 година |

**1. Опис на состојбите во областа и дефинирање на проблемот**

* 1. **Опис на состојбите**

Во Република Македонија, организацијата на инспекцискиот надзор во животната средина е уредена со Законот за животна средина и Законот за инспекциски надзор, дел од условите кои треба да ги исполнат државните инспектори за природа и водостопанските инспектори се уредени со Законот за заштита на природата и Законот за водите. Делокругот на инспекторите за животна средина е пропишан и со другите материјални прописи од областа на животната средина како и прописи од други области.

Согласно постојните прописи инспекцискиот надзор од областа на животната средина е уреден на централно и локално ниво. На централно ниво, инспекцискиот надзор се врши од Државниот инспекторат за животна средина преку државните инспектори за животна средина, државни инспектори за природа и водостопански инспектори. На локално ниво, инспекцискиот надзор се врши од страна на овластените инспектори.

Согласно начинот на кој е уреден инспекцискиот надзор постои годишно планирање на инспекцискиот надзор преку подготовка на Програма за инспекциски надзор на Државниот инспекторат за животна средина. Следењето на спроведувањето на Програмата на централно ниво се врши согласно Законот за инспекциски надзор.

Во однос на планирањето на инспекцискиот надзор на локално ниво, исто така постои обврска подготова на Програма за инспекциски надзор на локално ниво. Но следењето на програмата не се врши согласно Законот за инспекциски надзор.

Врз основа на претходно наведеното може да се забележи дека постои разлика во обврските за централните и локалните инспектори кои произлегуваат од Законот за инспекциски надзор односно обврските кои се пропишано во Законот за инспекциски надзор за државните инспектори не важат и за локалните инспектори.

Согласно наведеното може да се заклучи дека не постои координација во планирањето на инспекцискиот надзор од областа на животната средина на централно и локално ниво.

Дополнително, планирањето не се врши врз основа на воспоставени критериуми односно не постои воедначено планирање на инспекцискиот надзор на целата територија на Република Македонија. Исто така не постои ни воедначен систем на следење на спроведувањето на инспекцискиот надзор на целата територија на Република Македонија.

Ваквото спроведување на инспекцискиот надзор без координација на централната и локалната власт, како и непостоење на механизам со кој ќе се следи спроведувањето на инспекцискиот надзор на централо и локално ниво ја доведува во прашање ефикасноста на истиот и резултатите од истиот. Спроведувањето на инспекцискиот надзор на овој начин не дава реална слика за спроведувањето и почитувањето на прописите од областа на животната средина од страна на субјектите на надзорот кои се должни истите да ги почитуваат. Отсуството на вакви податоци за исполнетоста на условите дефинирани во прописите за животна средина од страна на субјектите на надзорот се одразува и на понатамошното креирањето на политиките во областа на животната средина согласно потребите. Отсуството на сето претходно наведено влијае врз квалитетот на животната средина затоа што на тој начин отсуствуваат и потребните мерки и активности кои е потребно да се преземат за нејзино подобрување.

На ниво на ЕУ инспекцијата за животна средина е уредена со Препорака на Европскиот Парламент и на Советот од 4 април 2001 за обезбедување минимални критериуми за инспекција во животната средина во Земјите членки. Согласно оваа препорака инспекциксиот надзор само делумно е уреден во согласност со барањата кои произлегуваат од оваа препорака. Во однос на организацијата на инспекцијата во животната средина од страна на ЕУ во одредени директиви од областа на животната средина конкретно во член 23 од Директивата за индустриски емисии 2010/75/ЕУ како, член 20 од СЕВЕСО III Директивата е уреден начинот на вршење на инспекциски надзор во животната средина и Регулативата 2013/2006 за транспорт на пратките на отпад. Со ова за земјите членки на ЕУ се наметнува обврска за задолжително почитување на обврските кои се однесуваат на инспекцијата во животната средина.

**1.2 Причини за проблемите кои се предмет на разгледување**

Заради организаирање на инспекцијата во областа на животната средина согласно барањата кои произлегуваат од правото на ЕУ во областа на животната средина, во Државниот инспекторат за животна средина во моментот се спроведува ЕУ Твининг Проект „Зајакнување на административните капацитетите на централно и локално ниво за спроведување на законодавството од областа на животната средина“.

Во рамките на Проектот беше подготвената анализа на сегашната поставеност на системот на инспекциски надзор во Република Македонија врз основа на спроведени консултации со релевантните органи вклучени во спроведување на инспекциски надзор во животната средина како и споредбена анализа на земјите членки на ЕУ со слични системи за инспекција во животната средина, со која се утврдија одредени недостатоците на системот на инспекциски надзор во областа на животната средина кој не соодвестува согласно барањата кои произлегуваат од правото на ЕУ.

Главни причини поради кои инспекцискиот надзор не ги исполнува барањата кои произлегуваат од правото на ЕУ се следните:

* Планирањата на инспекциите во животната средина не се врши врз основа на повеќегодишно планирање кое ќе биде во согласност со стратешките документи во областа на животната средина односно истиот не го следи остварувањето на приоритетите и целите дефинирани со планските документи од областа на животната средина;
* Недостасува повеќегодишно планирање за инспекција во животната средина со кое ќе биде опфатена целата територија на Република Македонија односно планирањето ќе се врши на централно и локално ниво и истото ќе ги земе во предвид сите субјекти на надзорот кои со својата работа влијаат врз животната средина;
* Недостасуваат критериуми за процена на ризикот кој субјектите го имаат врз животната средина;
* критериумите дефинирани во рамките на Законот за инспекциски надзор за планирање и оценување на работата на инспекторите и инспекторатите, не се во согласност со најдобрите практики на ЕУ;
* Заради големиот број на активности кои имаат значително влијание врз животната средина, а кои се во надлежност на локалните овластени инспектори за животна средина, не постои механизам за соработка и контрола со овластените инспектори и согласно тоа превземање на мерки во случај на отсуство на резултати .
* Различен статус и правила кои се применуваат за државните инспектори и локалните овластени инспектори за животна средина во однос на планирањето на инспекцискиот надзор како и следењето на истото.
* Државниот инспекторат за животна средина е многу ограничен да делува во случај локалните инспектори да не си ги извршуваат своите задачи за која се надлежни.
* Отсуство на постојано стручно оспособување и усовршување на инспекторите за животна средина.

**2. Цели на предлог регулативата**

Главна цел на Законот за инспекција во животната средина е воспоставување на ефикасен систем на инспекција во животната средина на територијата на Република Македонија со кој ќе се овозможи зголемување на спроведување на законодавството за животна средина од страна на субјектите на надзорот и исполнување на стандардите за животна средина со кој ќе се влијае на подобрување на животната средина.

Воспоставувањето на системот ќе се заснова на:

* испитување на целокупното значително влијание кои субјектите на надзорот го имаат врз животната средина;
* повеќе годишно планирање на инспекцијата во животната средина во кој ќе се опфати и централната и локалната власт врз основа на систематска процена на ризикот кој субјектите на надзорот го имаат врз животната средина;
* зголемување на соработката и координацијата на централни и локално ниво во инспекцијата во животната средина и
* зајканување на административните капацитети преку континуирано планирање на потребите за стручно усовршување и оспособување.

**3. Можни решенија (опции)**

***3.1. Опис на решението „не прави ништо“ - не донесување на нов* Закон за инспекција во животната средина**

Постојниот Закон за животната средина во делумно усогласен со препораката на ЕУ за минимум критериуми за инспекција во животната средина, додека во однос на останатите обврски кои произлегуваат од посебни ЕУ мерките од областа на животната средина, а се однесуваат на инспекцискиот надзор воопшто не се транспонирани во националното законодавство. Со недонесување на Законот за инспекција во животната средина и понатаму инспекцијата во животната средина ќе продолжи да се врши:

- со отсуство на координирано повеќегодишно планирање на инспекцијата во животната средина на централно и локално ниво со кој ќе се земе предвид цела територија на Република Македонија;

- со отсуство на воспоставување на ефикасен систем на инспекција во животната средина кое ќе ги следи долгорочните стратешките цели и приоритети предвидени во стратешките документи од областа на животната средина,

- без воспоставени критериуми врз основа на кои ќе се оцени влијанието кое субјектите на надзорот го имаат врз животната средина и согласно тоа да се определи и временскиот период на кој ќе се врши надзорот и

- отсуство на подолгорочна стратегија за зајакнување на административните капацитети за спроведување на инспекција во животната средина и кој ќе биде во насока на исполнување на стратешките цели во областа на животната средина.

Доколку не се донесе нов закон и понатаму инспекцискиот надзор и понатаму ќе отсуствуваат реални мерки и активности за воспоставување на ефикасен систем за инспекција во животната средина кој секако влијае и врз квалитетот на законодавстовот и креирањето на политиките во областа на животната средина.

Опис на можните решенија (опции) за решавање на проблемот

При подготовката на предлог законот беа разгледани три опции и тоа следните:

**ОПЦИЈА 1** - **Да се донесе нов Закон за инспекција во животната средина со кој ќе се предложи единствен систем за инспекција во животната средина во Република Македонија согласно кој инспекцијата во животната средина ќе се врши преку единствено тело на инспектори (Државниот инспекторат за живонта средина).**

Реализацијата на оваа опција би значела преземање на овластените инспектори во Државниот инспекторат за животна средина односно промена на нивниот статус од овластени во државни инспектори, кои со местотo на делување и понатаму ќе останат да ги вршат работите во местата каде што се наоѓаат.

Ваквиот модел ќе обезбеди побрза, поефикасна и подобра координација на инспекцијата во животната средина на целата територија на Република Македонија и воспоставување на единствени критериуми за инспекција во животната средина и еднакви услови за сите инспектори за животна средина.

Статусот, улогата и независноста на инспекторите за животна средина ќе биде зголемена, особено на инспекторите на локално ниво. На овој начин ќе се овозможи специјализација на инспекторите во вршење на активности кои ќе бидат поврзани исклучиво со инспекција во животната средина.

Преку воспоставување на единствено тело за инспекција во животната средина ќе се овозможи поедноставно, полесно и поефикасно следење на активносите во инспекција во животната средна. На овој начин ќе се овозможи зајакнување на административните капацитетити на Инспекторатот и полесно следење, собирање и валидација на податоците од инспекциските активности кои се особено значајни за понатамошното креирање на политиката за живонта средина од страна на МЖСПП.

**ОПЦИЈА 2 - Да се донесе нов Закон за инспекција во животната средина со кој организацијата на инспекцијата ќе остане и понатаму на централно и локално ниво но ќе се зајакне соработката помеѓу централната и локалната власт како и надзорот над работата на овластените инспектори за животна средина.**

Согласно оваа опција инспекцијата во животната средна и понатаму ќе се врши на централно и локално ниво, но за разлика од сегашниот систем ќе се воспостави поголема координација и соработка помеѓу централната и локалната власт, зголемен и јасно дефиниран надзор над работата на овластените инспектори, воспоставување континуирана обука и поддршка од страна на централната власт. Со планирањето на инспекцијата на целата територија на Република Македина ќе се придонесе кон поголема самостојност на инспекторите преку воспоставени критериуми за планирање и извршувањето на инспекциите.

За постигнување на претходно наведеното со оваа опција се предлага:

* воспоставување на надзор над овластените инспектори од ДИЖС, кој постоеше и досега но не беше јасно уреден. Со новиот закон јасно се наведува во кои случаи се врши надзор над работата над овластените инспектори;
* воспоставување на критериумите за инспекција во животната средина, кои покрај за државните инспектори ќе мора да се применуваат и да важат и за овластените инспектори;
* континуирано планирање на потребите за стручно оспособување и усовршување на државните и овластените инспектори;
* воведување на законско решение со кое ќе се обезбеди постојаност на кадрите односно вработување на овластен инспектор кој исклучиво ќе врши работи на инспекција во животната средина. Нереално е да се очекуваат добри перформанси од локален инспектор кој не само што имаат одговорност за инспекциите во животната средина туку исто така и за комунални и / или други видови на инспекција, бидејќи не е можно да поседуваат минимален степен на знаење со таков широк опсег на области и релевантното законодавство. Така, овластените инспектори за животна средина на локално ниво треба да се посветат исклучиво на прашањата од животната средина и треба да имаат можности за специјализација. Секоја општина треба да има, како што е случај сега, човек назначен /овластен инспектор за животна средина, но, истиот со полно работно време да ги врши работите на инспектор за животна средина или пак едно лице да може да биде именуван за неколку соседни општини во исто време, т.е треба да се оптимизираат ресурсите.

**ОПЦИЈА 3 – Донесување на Закон за инспекција во животната средина во кој инспекцијата во животната средина ќе се организира на централно и локално ниво како и досега но координацијата и соработката помеѓу централната и локалната власт ќе се врши преку создавање на неформално мрежа од постојните органи надлежни за инспекција во животната средина**.

Третата опција е формирање на неформална мрежа за инспекција во животната средина која може да се води од страна на претставници на ДИЖС и ЗЕЛС која би се воспоставила и би функционирала доброволно односно преку потпишување на меморандум за соработка со кој ќе се дефинира организирањето, размената и спроведувањето на најдобрите практики за внатрешна организација на инспекциските служби, човечки ресурси и логистичка поддршка.

Преку воспоставувањето на неформална мрежа за инспекцијата во животната средина треба да се овозможи координација на сите активности на инспекција на животната средина во Република Македонија, притоа водејќи сметка за ресурсите, воспоставување и одржување на знаење и искуство во спроведувањето, примената и спроведувањето на законодавството за животна средина како и други работи релевантни за функционирање на инспекцијата во животната средина.

1. **Проценка на влијанијата на регулативата**

*Можни позитивни и негативни влијанија од секоја од опциите:*

*Опција „Не прави ништо“*

*4.1 Економски влијанија*

*Негативни влијанија*: Надзорот ќе продолжи да се врши како и досега без воспоставени критериуми врз основа на кој се планира вршењето на редовниот инспекциски надзор со што се доведување во прашање на кој начин се уредува потребата за редовен инспекциски надзор односно честотата на надзорот. Непостоењето на критериуми врз основа на кои надзорот би се планирал во зависност од влијанието кое субјектите го имаат врз животната средина може да ги доведат субјектите на надзорот во нерамноправна положба.

*4.2 Фискални влијанија*

*Негативни влијанија*: Отсуството на критериуми врз основа на кои ќе се врши редовна инспекција во животната средина кое доведува до планирање кое се заснова на реалните потреби за надзор и испитување на реалното влијание кое субјектот на надзорот го има врз животната средина што доведува до зголемување на трошењето на финансиски ресурси за спроведување на повеќе надзори и почести надзори отколку што е потребно.

*4.3 Социјални влијанија*

*Нема влијание*

*4.4 Влијанија врз животната средина*

*Негативни влијание:*

* Отсуство на инспекција во живонта средина која ќе ги следи стратешките приоритети во животната средина.
* Отсуство на планирање на живонтата средина врз основа на реалното влијание кое субјектите го имаат врз животната средина и
* Отсуство на слење на анализа на резултатите од спроведената инспекција во животната средина на централно и локално ниво и со тоа не реални резултати за квалитетот на животната средина а кое влијае на квалитетот на креирање на политиката во областа на животната средина.

*4.5 Административни влијанија и трошоци –*

*а) трошоци за спроведување*

Нереално планирање на инспекциските надзори во животната средина доведува и до непотребно трошење на финансиски ресурси и несоодветна искористеност на човечките ресурси.

*б )трошоци за почитување на регулативата*

Нема влијание

***Опција 1***

Можни позитивни и негативни влијанија од секоја од опциите:

* 1. *Економски влијанија*

Позитивни влијанија - Вршењето на надзорот преку едно тело ќе влијае за поеднастувување на работие за бизнис секторот затоа што ќе постои само еден орган кој ќе биде надлежен за инспекција во животната средина како и поголема сигурност кај субјектите на надзорот затоа што ќе се воспостави единствен систем на планирање на инспекцијата во животната средина заснован на реални критериуми.

*4.2 Фискални влијанија*

Негативни влијанија – Оваа опција ќе има дополнителни трошоци од аспект на обезбедување на средства за плата од централната власт и дополнителна опрема за вршење на инспекциски надзор за овластените инспектори кои ќе бидат преземени на централно ниво.

Се претпоставува дека нема да има потреба од дополнителни вработувања од причини што овластените инспектори ќе преминат на централно ниво и со оглед на тоа што добар дел од нив во моментот покрај обврските од областа на животната средина вршат и работи кои не се од областа на животната средина со превземањето на централно ниво би се зголемила нивната ефикасност од аспект на инспекција во животната средина затоа што на централно ниво ќе вршат работи исклучиво поврзани со инспекција во животната средина.

Доколку се претпостави дека на локално ниво има 40 овластените инспектори за животна средина, со полно работно време односно кои се вршат работи од областа на инспекција во животната средина и на централно ниво постојат 20 инспектори вкупниот број на инспектори би бил 60 лица.

*4.3 Социјални влијанија*

Нема никакви влијанија*.*

*4.4 Влијанија врз животната средина*

Позитивни влијанија – полесна координација, следење и вршење на инспекцијата во животната средина што би требало да доведе до поефикасно остварување на инспекцијата во животната средина а со тоа и подобување на животната средина*.*

*4.5 Административни влијанија и трошоци*

*а) трошоци за спроведување*

Поефикасно спроведување на инспекцискиот надзор, подобро планирање кое ќе придонесе кој поефикасно искористување на човечките и материјалните ресурси.

*б)трошоци за почитување на регулативата*

*Нема влијание*

**Опција 2**

*Можни позитивни и негативни влијанија од секоја од опциите:*

*4.1 Економски влијанија*

Ќе се намали бројот на редовни инспекциски надзори затоа што истиот ќе се врши определени критериуми со кој во зависност од влијанието на дејноста односно активноста која ја врши субјектот на надзорот и неговото влијание врз животната средина ќе биде определена и честотата на надзорот.

* 1. *Фискални влијанија*

*Со примена на опција 2 дадена е можност на овластените инспектори да соработуваат и согласно нивните надлежности да се договорат за извршувањето на нивните обврските преку остварување на меѓусебна соработка ќе придонесе кон намалување на потребата за дополнителни вработувања.*

*4.3 Социјални влијанија*

*4.4 Влијанија врз животната средина*

*Позитивно влијание: Позитивно ќе влијае врз животната средина затоа што ќе го подобри системот на инспекција преку подобро и поефикасно координирање со што ќе овозможи и подобро следење на истата а со самото тоа и навременто преземање на потребните мерки за подобрување на квалитетот на животната средина*

*4.5 Административни влијанија и трошоци*

*а) трошоци за спроведување*

*нема влијание*

*б)трошоци за почитување на регулативата*

**ОПЦИЈА 3**

*4.1 Економски влијанија*

Ќе се намали бројот на редовни инспекциски надзори затоа што истиот ќе се врши определени критериуми со кој во зависност од влијанието на дејноста односно активноста која ја врши субјектот на надзорот и неговото влијание врз животната средина ќе биде определена и честотата на надзорот.

* 1. *Фискални влијанија*

Овој модел ќе предизвика дополнителни трошоци затоа што со организацијата на инспекцијата на овој начин ќе бидат потребни дополнителни трошоци за воспоствување и координирање преку формирање на посебно тело за помош и координација на централнат и локалната власт.

*4.3 Социјални влијанија*

*4.4 Влијанија врз животната средина*

*Позитивно влијание: Позитивно ќе влијае врз животната средина затоа што ќе го подобри системот на инспекција преку подобро и поефикасно координирање со што ќе овозможи и подобро следење на истата а со самото тоа и навременто преземање на потребните мерки за подобрување на квалитетот на животната средина*

*4.5 Административни влијанија и трошоци*

*а) трошоци за спроведување*

*Потреба од дополнителен персонал* за помош и координација на посебно тело кое ќе врши работи на неформалната мрежа.

*б)трошоци за почитување на регулативата*

**5. Консултации**

*5.1 Засегнати страни и начин на вклучување*

*Предлог на законот е објавен на веб страната на Министерството за животна средина и просторно планирање и ЕНЕР.*

*Доставен е на мислење до:*

*-* Министерство за финансии;

- Секретаријат за законодавство;

- Министерство за информатичо општество и администрација;

- Министерство за економија;

- Mинистерство за земјоделство шумарство и водостопанство;

- Министерство транспорт и врски;

- Министерство за правда;

- Министерство за локална самоуправа;

- Државен пазарен инспекторат;

- Државен инспекторат за техничка инспекција;

- Државен комунален инспекторат;

- Државен инспекторат за градежништво и урбанизам;

- Државен санитарен и здравствен инспекторат;

- Државен инспекторат за шумарство и ловство;

- Државен инспекторат за земјоделство;

- Државен инспекторат за управна инспекција;

- Државен инспекторат за локална самоуправа;

- Заедница на единиците на локална самоуправа;

- Општините во Република Македонија (посебно до секоја);

- Стопанска Комора на Република Македонија и

- Сојуз на стопански комори на северозападна Македонија.

*5.2 Преглед на добиените и вградените мислења*

Добивањето на мислења е во тек и по добивање на сите мислења ќе биде направен преглед со сите добиени и вградени мислења како составен дел на овој извештај.

*5.3 Мислењата кои не биле земени предвид и зошто*

**6. Заклучоци и препорачано решение**

*6.1 Споредбен преглед на позитивните и негативните влијанија на можните решенија (опции)*

***ОПЦИЈА „Не прави ништо“***

Позитивни влијанија -нема

Негативни влијанија –има

Опцијата “Не прави ништо” - не е прифатлива затоа што организацијата на инспекцијата ќе продолжи да се врши како и досега со отсуство на повеќегодишно планирање со кое би се опфатила целата територија на Република Македонија, и понатаму ќе отсуствува соработка на централната и локалната власт во однос на планирањето на инспекцијата во животната среидна, не постојат механизми за соработка и кординација на цетнралната и локалната власт како и не доволно дефиниран надзор над работата над овластените инспектори за животна средина.

***ОПЦИЈА 1 –* Да се донесе нов Закон за инспекција во животната средина со кој ќе се предложи единствен систем за инспекција во животната средина во Република Македонија со единствено тело на инспектори.**

Позитивни влијанија - има

Негативни влијанија – има

Опцијата 1 е неприфатлива затоа што за промена на статусот на овластените инспектори во државни инспектори ќе биде потребно да се направи подетална анализа на надлежностите на единиците на локална самоуправа согласно сегашните прописи и како за воспоставување на овој систем ќе биде потребно поголема измена на прописите од областа на животната средина како и анализа дали е потребна промена на прописите со кои се регулира надлежноста на единиците на локална самоуправа.

**ОПЦИЈА 2 - Да се донесе нов Закон за инспекција во животната средина со кој организацијата на инспекцијата ќе остане и понатаму на централно и локално ниво но ќе се зголеми соработката и надзорот помеѓу централната и локалната власт.**

Позитивни влијанија - има

Негативни влијанија – нема

Опција 2 е прифатлива затоа што на овој начин ќе се придонесе кон зајакнување на инспекцијата во животната средина преку воспоставување на планирање на инспекцијата кое ќе ја опфати централната и локалната власт кое ќе биде согласно приоритетите дефинирани во стратешките документи од областа на животната средина и согласно воспоставени критериуми за процена на ризикот кој субјектите на надзорот го имаат врз животната средина. На овој начин ќе се овозможи и зголемување на соработката на централно и локално ниво преку воспоставување на посебно тело кое ќе се грижи за спроведување на инспекцијата во животната средина. Во насока на следење на спроведувањето на инспекцијата во животната средина се доуредува надзорот врз работата на овластените инспектори за животна средина. Дополнително, ќе се придонесе и кон зајакнување на административните капацитети на централно и локално ниво затоа што истиот ќе биде согласно воспоставените приоритети за инспекција во животната средина.

Ваквата опција нема негативни влијанија затоа што овој систем на инспекција веќе постои, и со одбирањето на оваа опција истиот само ќе се подобри.

**ОПЦИЈА 3 – Донесување на Закон за инспекција во животната средина во кој инспекцијата во животната средина ќе се организира на централно и локално ниво како и досега но координацијата и соработката помеѓу централната и локалната власт ќе се врши преку создавање на неформално мрежа од постојните органи надлежни за инспекција во животната средина**.

*Позитивни влијанија - нема*

*Негативни влијанија – има*

Опцијата 3 е неприфатлива од причини што оваа опција се темели на доброволна соработка. Дополнителен проблем е на кој начин ќе се организира соработката помеѓу сите општини, која што реално сеуште недостасува и на локално ниво. Ваквиот начин беше возможно да се воспостави и досега, но истиот не е воспоставен. Дополнително, ваквиот начин бара формирање на посебно тело за кое ќе бидат потребни дополнителни финансиски и човечки средства но не беше воспоставени, ваква соработка недоставува на локално ниво помеѓу општините.

* 1. *Ризици во спроведувањето и примената на секое од можните решенија (опции)*

Нема

* 1. *Препорачано решение со образложение*

*Да се прифати Опцијата 2 и да се донесе Закон за инспекција во животната средина со кој организацијата на инспекцијата ќе остане и понатаму на централно и локално ниво но ќе се зголеми соработката и надзорот помеѓу централната и локалната власт.*

**7. Спроведување на препорачаното решение**

*7.1 Потреба од менување на закони и подзаконска регулатива во областа или други сродни области*

*Нема*

*7.2 Потребни подзаконски акти и рок за нивно донесување*

Потребно е донесување на подзаконски акити и тоа:

* Правилник за образецот, формата и содржината на легитимацијата, како и начинот и постапката за издавање и за одземање на легитимацијата;
* Правилник за формата и содржината на програмата, постапката, начинот и роковите за подготовка на програмата;
* Формата и содржината на годишен извештај за инспекција во животната средина, постапката, начинот и роковите за подготовка;
* Правилник за активностите и/или дејностите односно субјектите на надзорот за кои е потребно извештај за спроведен инспекциски надзор;
* Правилник за формата и содржината на извештајот за спроведен инспекциски надзор;
* Упатства за спроведување на процената на ризикот врз животната средина;
* Упатства за вршење на инспекциски надзор и
* Упатство за формата и содржината, начинот на водење и одржување на базата на податоци за инспекциски активности, како и начинот на доставување на податоците за инспекциски активности.

*7.3 Органи на државната управа, државни органи и други органи надлежни за спроведување*

Државниот инспекторат за животна средина и организациони единици на локално ниво надлежни за спроведување на инспекција во животната средина.

* 1. *Активности за обезбедување на ефикасно спроведување на предлогот на закон*

*Законот ќе се следи преку донесувањето на планските документи во областа на инспекција во животната средина и нивно следење.*

* 1. *Начин на следење на спроведувањето*

Спроведувањето на законот се врши преку следење на исполнувањето на планските документи од областа на инспекцијата во животната средина како и воспоставени индикатори за следење на работата на инспекторите.

* 1. *Евалуација на ефектите од предлогот на закон и рокови*

Следење на спроведувањето на планските документи и подготовка на најразлични извештаи.

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум: д-р Соња Лепиткова \_\_\_\_\_\_\_\_\_\_\_\_\_\_\_\_\_\_\_**

**потпис на државен секретар**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:\_\_\_\_\_\_\_\_\_\_\_\_ Nurhan Izairi**

**потпис на министерот**